

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.februārī Nr.88

(protokols Nr.3, 40.p.)

**Par** **futbola halles būvniecību Priekuļu novada Priekuļu pagastā**

Priekuļu novada pašvaldības dome izskata jautājumu par futbola halles Vidzemē būvniecību Priekuļu novada Priekuļu pagastā.

Izvērtējot pašvaldības rīcībā esošo informāciju, konstatēts, ka Latvijas Futbola federācija sadarbībā ar pašvaldībām realizē futbola haļļu attīstības programmu reģionos.

Priekuļu novada pašvaldības Finanšu komitejā 2021.gada 22.februārī tika skatīts jautājums par futbola halles būvniecību Priekuļu novada Priekuļu pagastā, saistībā ar ko Latvijas Futbola federācijai 2021. gada 23. februārī tika nosūtīta vēstule Nr. 3.1-5.1/2021-180 “Par futbola halles būvniecību”.

No Cēsu novada pašvaldības 2021. gada 22. februārī saņemta vēstule Nr. 6-2-6/7/674 “Par futbola haļļu programmu” (reģistrēta Priekuļu novada pašvaldībā Nr. 3.1-5.2/2021-1058), kurā norādīts, ka pozitīva Priekuļu pašvaldības domes lēmuma gadījumā, Cēsu novada pašvaldība ir gatava sadarboties ar Priekuļu novada pašvaldību, Latvijas Futbola federāciju un sporta klubiem projekta plānošanā un īstenošanā.

No Latvijas Futbola federācijas 2021. gada 25. februārī saņemta vēstule Nr. V21/21 “Par slēgtajām futbola hallēm” (reģistrēta Priekuļu novada pašvaldībā 22.02.2021. Nr. 3.1-5.2/2021-1088), kurā norādīts, ka atzinīgi novērtē pašvaldības vēlmi iesaistīties futbola infrastruktūras attīstībā un federācijas infrastruktūras attīstības programmas 2021. – 2024. Gadam. Programmas ietvaros uzbūvējamās slēgtās halles ir atbilstošas tādām prasībām, lai tajās varētu notikt gan treniņi, gan sacensības vīriešu, sieviešu un jauniešu futbola komandām.

Ņemot vērā iepriekš minēto un pamatojoties uz likuma “Par pašvaldībām” 15.panta pirmās daļas 6.punktu, kas nosaka, ka pašvaldības autonomā funkcija ir veicināt iedzīvotāju veselīgu dzīvesveidu un sportu, Finanšu komitejas 2021.gada 22.februāra atzinumu par lēmumprojektu (protokols Nr.3), elektroniski balsojot tiešsaistē, PAR –14 (Elīna Stapulone, Dace Kalniņa, Jānis Ročāns, Aivars Tīdemanis, Jānis Mičulis, Arnis Melbārdis, Aivars Kalnietis, Māris Baltiņš, Baiba Karlsberga, Sarmīte Orehova, Mārīte Raudziņa, Juris Sukaruks, Ināra Roce, Elīna Krieviņa), PRET –1 (Normunds Kažoks), ATTURAS –nav, Priekuļu novada dome **nolemj**:

1. Konceptuāli atbalstīt futbola halles būvniecību Priekuļu novada Priekuļu pagastā;
2. Uzdot Priekuļu novada pašvaldības Kultūras, izglītības, sporta un jaunatnes nodaļas sporta koordinatoram Jānim Mičulim sagatavot informāciju par futbola halles būvniecības iespējamajiem risinājumiem un izmaksām un informēt par to Priekuļu novada pašvaldības deputātus 2021. gada marta domes sēdē;
3. Par pieņemto lēmumu informēt Cēsu novada pašvaldību un Latvijas futbola federācijai;
4. Kontroli par lēmuma izpildi veic Priekuļu novada pašvaldības izpilddirektors Fjodors Puņeiko.

Domes priekšsēdētāja (paraksts) Elīna Stapulone